**ELŐTERJESZTÉS**

**Körmend Város Önkormányzata Képviselő-testületének 2018.június 28-i ülésére**

**Tárgy:** INTERREG SIHU pályázat benyújtása

Tisztelt Képviselő-testület!

A Határon Átnyúló Programok Irányítási Osztály Európai Területi Együttműködésekért és Finanszírozási Mechanizmusokért felelős Irodája (Szlovén Köztársaság Fejlesztésért és Európai Kohéziós Politikáért Felelős Kormányhivatala) által kiírt szlovén-magyar határon átnyúló pályázat keretében a szlovéniai RIS Dvorec Rakičan megkereste Önkormányzatunkat egy esetleges közös projekt lehetőségével.

A projektben a cél a turisztikai vonzerő növelése, a Batthyány-kultusz további kiépítése lenne. Címe ***Pannon Escape***, mivel mind a szlovén, mind a magyar partner létrehoz egy szabadulószobát, melyből a Batthyány-családdal kapcsolatos feladatok elvégzése után lehet kikerülni, Körmenden ez a Batthyány-kastély Keleti Őrség épületében lenne kiépítve.

**A projekthez kapcsolódó költségek:**

**előkészítés*:*** bruttó 127 000 Ft

**projektösszköltsége*:*** bruttó 515 765 €

**Körmendre jutó költség:** bruttó 234 150 €

**támogatásiintenzitás*:*** 85 % Európai uniós forrás, 10% hazai forrás, 5%önerő

**önerő mértéke:** bruttó 11 706 €

**Határozati javaslat:**

Körmend Város Önkormányzata Képviselő-testülete

**1. támogatja, hogy Körmend Város Önkormányzata** A Határon Átnyúló Programok Irányítási Osztály Európai Területi Együttműködésekért és Finanszírozási Mechanizmusokért felelős Irodája (Szlovén Köztársaság Fejlesztésért és Európai Kohéziós Politikáért Felelős Kormányhivatala) által kiírt szlovén-magyar határon átnyúló pályázat keretében a szlovéniai RIS Dvorec Rakičan-nyal közösen pályázatot nyújtson be.

2. a projekt előkészítéséhez szükséges **bruttó 127 000 Ft-ot** a 2018. évi költségvetés terhére biztosítja

3. a projekt megvalósításához szüksége **bruttó 11 706 €-t**. a 2019. évi költségevetés terhére biztosítja.

4. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: pályázati beadása . 2018. június 29.

Körmend, 2018. június 21.

**Bebes István  
 polgármester**